12. ΝΟΜΟΣ υπ’ αριθ. 1131 της 10/24 Ιαν. 1944 (ΦΕΚ Α΄ 14) Περί τρόπου απονομής διδακτορικού διπλώματος εν τη Α.Σ.Ο. και Ε.Ε. Εκυρώθη και διετηρήθη εν ισχύϊ δια της υπ’ αριθ. 295/1946 (ΦΕΚ Α΄ 185) Πράξ. Υπ. Συμβουλίου. Άρθρ.1.-Η Ανωτάτη Σχολή Οικονομικών και Εμπορικών Επιστημών απονέμει το δίπλωμα του Διδάκτορος των Οικονομικών και Εμπορικών Επιστημών εις τον κεκτημένον πτυχίον της Σχολής ταύτης ή άλλης ισοτίμου Ανωτάτης Σχολής Οικονομικών και Εμπορικών Επιστημών της αλλοδαπής και συγγράψαντα διατριβήν εν Ελληνική γλώσση προάγουσαν την επιστήμην μετ’ επιτυχή υποστήριξιν ταύτης και προφορικήν εξέτασιν κατά τα κάτωθι οριζόμενα. Άρθρ.2.-Ο βουλόμενος ν’ αναγορευθή διδάκτωρ υποβάλλει αίτησιν εις την Σχολήν μετά πιστοποιητικού ποινικού Μητρώου πιστοποιούντος ότι δεν υπέπεσε εις τ’ αδικήματα τα προβλεπόμενα παρά των άρθρ. 21 και 22 του Ποινικού Νόμου, ότι προτίθεται να υποβάλη διατριβήν επί ωρισμένου θέματος. Η Γενική Συνέλευσις παραπέμπει την αίτησιν εις τον συμφώνως τω θέματι της διατριβής αρμόδιον καθηγητήν όστις εγκρίνει ή μη, το θέμα. Επί της τοιαύτης αποφάσεως του καθηγητού αποφαίνεται τελικώς η Γενική Συνέλευσις. Μετά την έγκρισιν ο υποψήφιος υποβάλλει αίτησιν συνεχίσεως της διαδικασίας μετά είκοσι δακτυλογραφημένων αντιτύπων της διατριβής του. Η διατριβή του δέον να είναι γεγραμμένη επί της μιας σελίδος εκάστου φύλλου και να έχη έκτασιν ουχί ελάσσονα του ενός τυπογραφικού φύλλου ογδόου σχήματος. Εν τη διατριβή δέον να μνημονεύωνται αι πηγαί και η βιβλιογραφία, ων εποιήσατο χρήσιν ο συγγραφεύς αυτής, να προσαρτάται δε και ιδιαίτερον σημείωμα περιέχον τα σημεία καθ’ α προάγεται δι’ αυτής η επιστήμη. Άρθρ.3.-Εν τη πρώτη μετά την υποβολήν της διατριβής συνεδρία της Γενικής Συνελεύσεως των καθηγητών ανατίθεται εις τον ως άνω ορισθέντα καθηγητήν ή και εις ένα ή δύο εκ των καθηγητών του οικείου ή των συγγενεστέρων επιστημονικών κλάδων, και παραδίδεται εις τα μέλη της Γενικής Συνελεύσεως ανά έν αντίτυπον της διατριβής. Οι ως άνω Εισηγηταί υποβάλλουσιν εντός δύο μηνών έγγραφον έκθεσιν περιέχουσαν ανάλυσιν και κρίσιν επί της διατριβής, ως και διατύπωσιν ιδίας γνώμης περί της αξίας της διατριβής. Εν τη εκθέσει δέον να κρίνωνται ιδιαιτέρως τα σημεία καθ’ α προάγεται η επιστήμη δια της διατριβής του υποψηφίου. Η έκθεσις δακτυλογραφημένη διανέμεται εις τα μέλη της Γενικής Συνελεύσεως των καθηγητών. Άρθρ.4.-Η Γενική Συνέλευσις κατά την πρώτην μετά παρέλευσιν δεκαημέρου από της διανομής της εκθέσεως, συνεδρίαν αυτής αποφαίνεται περί της εγκρίσεως ή μη της διατριβής. Άρθρ.5.-Κατά την πρώτην μετά παρέλευσιν εικοσαημέρου από της εγκρίσεως της διατριβής συνεδρίαν της Γενικής Συνελεύσεως καλείται ο υποψήφιος εις δημοσίαν προφορικήν δοκιμασίαν καθ’ ην: 1)Αναπτύσσει εντός του υπό της Γενικής Συνελεύσεως οριζομένου χρόνου, μη δυναμένου πάντως να υπερβή την ημισείαν ώραν το περιεχόμενον της διατριβής. 2)Εξετάζεται επί των υπό της Σχολής καθωρισμένων ετέρων καθηγητών συγγενεστέρων μαθημάτων της έδρας εις ην ανήκει η διδ. διατριβή. Σελ. 663 Οικονομικό Πανεπιστήμιο Αθηνών 31.Θ.α.9-12 3)Δια την προφορικήν εξέτασιν έκαστος των εξεταζόντων καθηγητών ορίζει προ πέντε τουλάχιστον ημερών, εις τον υποψήφιον έν θέμα εκ της διδασκομένης εν τη Σχολή ύλης, εφ’ ου η εξέτασις γίνεται εν ευρύτητι επιστημονικής αντιλήψεως. Ερωτήσεις σχετικάς δικαιούνται να υποβάλωσιν οι παριστάμενοι καθηγηταί. Η εξέτασις αύτη δεν δύναται να διαρκέση πάντως πέραν των δύο ωρών. 4)Κατά την προφορικήν δοκιμασίαν δύναται να εξετασθώσι και δύο υποψήφιοι συγχρόνως ότε η εξέτασις δεν δύναται να υπερβή τας τρεις ώρας. 5)Μετά την προφορικήν δοκιμασίαν, του υποψηφίου και των ακροατών αποσυρομένων η γενική συνέλευσις αποφαίνεται επί της απονομής ή μη του τίτλου του διδάκτορος εις τον υποψήφιον κατ’ απόλυτον πλειοψηφίαν των παρόντων, κρίνουσα δε τούτον ως επιτυχόντα απονέμει αυτώ τον βαθμόν καλώς, λίαν καλώς ή άριστα και αύθις κατ’ απόλυτον πλειοψηφίαν των παρόντων. Ο απονεμηθείς βαθμός αναγράφεται επί του διδακτικού διπλώματος. Η Γενική Συνέλευσις κατ’ απόλυτον πλειοψηφίαν του όλου αριθμού των μελών αυτής δύναται να βραβεύση διατριβήν παρουσιάζουσαν εξαιρετικήν συμβολήν εις την επιστήμην. Άρθρ.6.-1.Ο τίτλος του διδάκτορος θεωρείται αποκτηθείς μετά την χορήγησιν διπλώματος αποκτηθείς μετά την χορήγησιν διπλώματος επί μεμβράνης όπερ υπογράφεται υπό του Πρυτάνεως και του Γενικού Γραμματέως της Σχολής, σφραγίζεται δε δια της μεγάλης σφραγίδος της Σχολής. 2.Η χορήγησις του διπλώματος δεν γίνεται εφ’ όσον ο αναγορευθείς διδάκτωρ δεν εκτυπώση την ως ενεκρίθη παρά της Γενικής Συνελεύσεως διατριβήν και καταθέση εις το Γραφείον της Σχολής πεντήκοντα αντίτυπα αυτής. Εν τω εξωφύλλω της διατριβής δέον ν’ αναγράφηται επί μεν της πρώτης σελίδος η φράσις «διατριβή επί διδακτορία εγκριθείσα υπό της Ανωτάτης Σχολής Οικονομικών και Εμπορικών Επιστημών Αθηνών» επί δε της δευτέρας σελίδος η φράσις «η έγκρισις της παρούσης διατριβής υπό της Ανωτάτης Σχολής Οικονομικών και Εμπορικών Επιστημών Αθηνών δεν υποδηλοί αποδοχήν των γνωμών του Συγγραφέως». 3.Προ της χορηγήσεως του διπλώματος δέον να κατατεθή εις την Σχολήν βεβαίωσις των Εισηγητών καθηγητών περί του επιμελημένου της εκτυπώσεως της διατριβής. Σελ. 664 4.Απαγορεύεται η χορήγησις πιστοποιητικού διδακτορικών εξετάσεων ή αντιγράφου διδακτορικού διπλώματος προ της χορηγήσεως τούτου επί μεμβράνης.  Η αναγόρευσις του υποψηφίου γίνεται εις δημοσίαν συνεδρίαν της Γενικής Συνελεύσεως καθ’ ην ο πρύτανις της Σχολής δηλοί προς τον υποψήφιον το αποτέλεσμα της εξετάσεως και τον βαθμόν ου εκρίθη άξιος, αναγορεύει δε αυτόν επί τη δηλώσει ταύτης διδάκτορα της Ανωτάτης Σχολής Οικονομικών και Εμπορικών Επιστημών και προσκαλεί ν’ αναγνώση την κατωτέρω καθομολόγησιν ανατείνων την δεξιάν χείραν: «Αξιωθείς του διπλώματος του διδάκτορος της Σχολής των Οικονομικών και Εμπορικών Επιστημών δέχομαι και καθομολογώ ότι δεν θα παύσω να καταβάλλω πάσαν προσπάθειαν δια την προαγωγήν της Εθνικής Οικονομίας και ότι θα καταγίνω εν σεμνότητι βίου και χρηστότητι ήθους εις την έρευναν των Οικονομικών και Εμπορικών Επιστημών». Η καθομολόγησις υπογράφεται υπό του διδάκτορος και του Πρυτάνεως και φυλλάσσεται εν ιδιαιτέρω φακέλλω, παραδίδεται δε αυτώ η μεμβράνη. 5.Ο τύπος του διδακτορικού διπλώματος είναι ο εξής: Πρυτανεύοντος εν τη Αθήνησιν Ανωτάτη Σχολή Οικονομικών και Εμπορικών Επιστημών …………. ο ……………… εκ ………………. την επί διδακτορία δοκιμασίαν δημοσία υποστάς ηξιώθη του βαθμού ……………. και ………………. Διδάκτωρ, ……………… των Οικονομικών και Εμπορικών Επιστημών ανηγορεύθη εν έτει χίλια εννεακόσια …………….. Άρθρ.7.-1.Εάν ο υποψήφιος διαπράξη απάτην εν τοις τίτλοις αυτού η Σχολή προβαίνει δι’ αποφάσεως αυτής εις την ακύρωσιν τούτων. Εναντίον της αποφάσεως της Σχολής επιτρέπεται ένστασις εντός εβδομάδος από της κοινοποιήσεως, ενώπιον του Πρυτάνεως. 2.Ο τίτλος του διδάκτορος δύναται ν’ αφαιρεθεί εάν καταδειχθή ότι ούτος εκτήθη δι’ απάτης. Άρθρ.8.-Η ισχύς του παρόντος άρχεται από της εις την Εφημερίδα της Κυβερνήσεως δημοσιεύσεώς του. 31.Θ.α.12 Οικονομικό Πανεπιστήμιο Αθηνών 